en fr cs da da fr he en da da it de da he da en da da da da da da es da hu da hbs_lat fr nl et da da da da da pl da pt da da et uk fr da da da da da da da da da da da da de da sv da da sv de nb da da sv de nb en sv de nb da sv de nb da sv da da sv da it en da da da da fr en da da fr da fr da da da da nn da sv da en fr da fr da fr cs da da fr he en da da it de da da pl hu de en da da da de de fr en da da fr it fr de da da da da da ar da
Slutty Brownies; den ultimative brownie!
Fornylig blev jeg kontaktet af Meincupcake.de, som gerne ville have lov til at sende mig nogle bageforme. Min springform stod alligevel til udskiftning, og jeg har længe ønsket mig en kvadratisk form, så jeg takkede ja. Selvom butikken ligger i Tyskland, gik der ikke mere end en uge førend jeg stod med de lækreste bageforme. Jeg har før haft silikoneforme, der bøjede når man fyldte dej i, men disse holder flot på faconen. Desuden er det klart en fordel at de kan gå direkte fra fryser til ovn – og kan vaskes i maskinen.
Problemet var nu, hvad skulle jeg bage i sådan nogle nye forme?
For et års tid siden, havde jeg en amerikansk elev i min klasse, og hun fortalte mig om ‘Slutty Brownies’, hvor Chocolate Chip Cookies, Oreos og Brownies bliver til én kage. Jeg har længe samlet mod til at bage disse brownies, men måtte først lige have nogle Oreos jeg kunne komme i. Da jeg jo ikke tåler margarine, nyttede det ikke noget blot at købe en pakke, så i søndags bagte jeg 1½ portion; familien skulle lige smage et par enkelte, inden jeg kom dem ned i denne kage.
Den oprindelige amerikanske opskrift er med to slags dej-mix og en pakke Oreos, men jeg er nu engang mest til at lave ting fra bunden. Jeg fandt en opskrift, hvor de to slags kagedej var hjemmelavet, men endte alligevel med at bruge mine egne opskrifter på hhv. mavepine-cookies og amerikanske brownies. Desuden var der slet ikke nødder i nogle af de amerikanske opskrifter, og det valgte jeg at tilføje, da jeg bedst kan lide cookies med nødder. De kan selvfølgelig udelades, hvis du bedre kan lide cookies kun med chokolade.
Jeg blev positivt overrasket over hvor meget bid, de hjemmebagte Oreos bibeholdt, samtidig med at kagen hænger fint sammen. Husk at lade den blive HELT kold, inden du begynder at skære i den, det gør simpelthen at du får nogle pænere stykker.
Du kan sagtens fryse noget af kagen ned, den kan holde sig i nogle måneder på frost.
Slutty Brownies (en form 23*23 cm a la denne)
½ tsk frysetørret kaffe
100 g hakket, mørk chokolade
50 g muscavadosukker (eller brun farin)
100 g hakket, mørk chokolade
50 g hakkede hasselnødder
Start med brownie-dejen: Smelt smørret i en gryde, og kom sukkeret ned til det. Lad det stå på eftervarmen, så sukkeret smelter let. Kom ægget i en skål med kakao, bagepulver, vaniljesukker, salt og kaffe og pisk det sammen. Tilsæt det varme sukker-smør, mens du pisker. Pisk det grundigt sammen. Vend mel og chokolade sammen og rør det i dejen med let hånd. Stil dejen til side.
Til cookie-dejen smelter du smørret (gerne direkte i røreskålen ved at bruge microovnen). Pisk det smeltede smør med de tre slags sukker. Tilsæt ægget og pisk grundigt. Bland mel med natron og salt og pisk det i dejen. Tilsæt den hakkede chokolade og nødderne.
Silikoneforme behøver ikke at smøres, men bruger du en anden slags form skal den smøres grundigt, eller beklædes med bagepapir.
Fordel cookie-dejen i formen og læg Oreos i et lag over dejen.
Top op med brownie-dej, og sørg for at alle Oreos er dækket.
Bag kagen midt i ovnen ved 175 grader i ca. 30 minutter.
Lad den afkøle på en rist, og sørg for at den er fuldstændig kold, inden du forsøger at tage den ud af formen.
Læg den kolde kage på et bræt og skær ud i SMÅ brownies; de mætter enormt, så 3*3 cm er fint.
Dette indlæg indeholder affiliate links, men alle ord og meninger er mine egne!
17. marts 2015 kl. 19:09
Alene navnet får mig til at spontan-elske den kage 😀
Jeg er ikke til Oreos, men det kan være, jeg skal prøve at lave den med alm. chokoladecookies på et tidspunkt – den lyder i hvert fald temmelig besnærende 🙂
19. marts 2015 kl. 12:38
Sådan en gang chokoladespecier i midten ville nok være lækkert 🙂
Jeg er også ret begejstret for navnet!
18. marts 2015 kl. 10:01
Slutty-brownies! I love it 😀
19. marts 2015 kl. 12:38
Det kan være der står kagedåse-kagespisning på denne opskrift 🙂
19. marts 2015 kl. 12:41
Det er lige om lidt, well 2 måneder, men du kan i hvert fald godt nå at bage en omgang oreos til 😀
Skriv et svar Annuller svar
Din e-mailadresse vil ikke blive publiceret. Krævede felter er markeret med *
Risotto med bagt græskar
Toast Skagen – eller svensk rejesalat
Irsk kaffegranité med flødeskum
Semifreddo med bær og chokolade
Jeg har blogget siden 2008, og udvikler mig hele tiden madmæssigt. Min familie bruger bloggen flittigt, “når mor ikke er hjemme”, og er ikke blege for at kritisere, hvis jeg ikke har forklaret noget ordentligt. Jeg slår også selv opskrifter op på bloggen; man kan jo ikke huske alting. Jeg henter inspiration til opskrifter alle steder fra; når jeg spiser ude, læser kogebøger, læser blogs osv.
- Signe Vinther, grundlægger af signesmad.dk
8000 Aarhus C mail@tobiasehlig.dk
© Alt indhold på SignesMad er omfattet af loven om ophavsret.